**Ministru kabineta noteikumu projekta „Noteikumi par karavīra mēnešalgas un speciālo piemaksu noteikšanas kārtību un to apmēru”**

**sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
|  1. |  Pamatojums | Valsts un pašvaldību institūciju amatpersonu un darbinieku atlīdzības likuma 9.panta pirmā daļa un 15.panta pirmā daļa, likuma „Latvijas Nacionālo bruņoto spēku piedalīšanās starptautiskajās operācijās” 6.pants. Izpildot Ministru kabineta 2013.gada 4.jūnija sēdē (prot.Nr.33 28.§ 5.punkts) doto uzdevumu, kā arī atbilstoši Ministru kabineta 2013.gada 8.augusta sēdē (prot. Nr.43 11.§ 9.punkts) pieņemtajam lēmumam par mēneša darba algas izlīdzināšanu ar 2014.gada 1.janvāri. |
|  2. |  Pašreizējā situācija un problēmas | Šobrīd Ministru kabineta 2013.gada 29.oktobra noteikumi Nr.1200 „Noteikumi par karavīra mēnešalgas un speciālo piemaksu noteikšanas kārtību un to apmēru” (turpmāk – MK noteikumi Nr.1200) nosaka profesionālā militārā dienesta karavīramēnešalgu un speciālās piemaksas *euro* valūtā, attiecīgi konvertējot un noapaļojot MK 2011.gada 15.marta noteikumos Nr.190 „Noteikumi par karavīra mēnešalgas un speciālo piemaksu noteikšanas kārtību un to apmēru” noteiktos karavīru mēnešalgu un speciālo piemaksu apmērus latos atbilstoši *Euro* ieviešanas kārtības likuma 6.pantā paredzētajiem principiem.Ministru kabinets š.g. 8.augusta sēdē atbalstīja valsts budžeta līdzekļu novirzīšanu mēneša darba algas izlīdzināšanai valsts pārvaldē nodarbinātajiem, t.sk. arī karavīriem no 2014.gada 1.janvāra, līdz ar to nepieciešams veikt attiecīgas izmaiņas MK noteikumu Nr.1200 1.pielikumā noteiktajos karavīru mēnešalgu apmēros. Saskaņā ar Valsts un pašvaldību institūciju amatpersonu un darbinieku atlīdzības likuma 3.panta pirmo daļu darba samaksu veido mēnešalga, piemaksas, prēmijas un naudas balvas. Tādējādi, lai nodrošinātu uz vienotiem principiem balstītu darba samaksā ietilpstošo komponenšu apmēru noteikšanu, nepieciešams veikt izmaiņas arī MK noteikumu Nr.1200 2.pielikumā noteiktajās piemaksās par dalību starptautiskā operācijā un 3.pielikumā noteiktajās speciālajās piemaksās.Lai veiktu iepriekš minētās izmaiņas MK noteikumos Nr.1200, būtu jāgroza vairāk kā puse no šī normatīvā akta. Tādējādi nepieciešams sagatavot jaunu MK noteikumu projektu, kas regulēs profesionālā militārā dienesta karavīra mēnešalgas un speciālo piemaksu noteikšanas kārtību un to apmēru *euro* no 2014.gada 1.janvāra. |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Projekts paredz palielināt MK noteikumu Nr.1200 1.pielikumā noteiktās karavīru mēnešalgas vidēji par 10 *euro*. Vienlaikus projekts paredz palielināt MK noteikumu Nr.1200 2.pielikumā noteiktās piemaksas par dalību starptautiskajā operācijā un 3.pielikumā noteiktās speciālās piemaksas, noapaļojot MK noteikumu Nr.1200 2. un 3.pielikumā noteiktās piemaksas uz augšu līdz veseliem *euro* vai veseliem desmitiem *euro* centu atbilstoši periodam, par kuru paredzēta konkrētā piemaksa. |
|  5. |  Projekta izstrādē iesaistītās institūcijas |  Projekts šo jomu neskar. |
|  6. |  Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
|  7. |  Cita informācija | Nav. |

|  |
| --- |
|  **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Nacionālo bruņoto spēku profesionālā dienesta karavīri  |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Zemessargi, kuri saskaņā ar Latvijas Republikas Zemessardzes likumu veic Nacionālo bruņoto spēku komandiera noteikto objektu apsardzi un kiberdrošības pasākumus. |
|  3. |  Tiesiskā regulējuma finansiālā ietekme |  Saskaņā ar projektā paredzēto no 2014.gada 1.janvāra karavīra mēnešalga tiks palielināta vidēji par 10 *euro*. Tāpat, lai nodrošinātu uz vienotiem principiem balstītu darba samaksā ietilpstošo komponenšu apmēru noteikšanu, projekts paredz MK noteikumos Nr.1200 noteiktās piemaksas par dalību starptautiskajā operācijā un speciālās piemaksas noapaļot uz augšu līdz veseliem *euro* vai veseliem desmitiem *euro* centu. |
|  4. |  Tiesiskā regulējuma nefinansiālā ietekme |  Projekts šo jomu neskar. |
|  5. |  Administratīvās procedūras raksturojums |  Projekts šo jomu neskar. |
|  6. |  Administratīvo izmaksu monetārs novērtējums |  Projekts šo jomu neskar. |
|  7. |  Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2013. gads  | Turpmākie trīs gadi (tūkst. euro) |
| 2014. gads \* | 2015. gads \* | 2016. gads \* |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2013. gadu | Izmaiņas, salīdzinot ar kārtējo 2013. gadu | Izmaiņas, salīdzinot ar kārtējo 2013. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | *Nav attiecināms* | *Nav attiecināms* | ***+ 887,0*** | ***+ 887,0*** | ***+ 1749,2*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | *Nav attiecināms* | *Nav attiecināms* | + 887,0 | + 887,0 | +1749,2 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | *Nav attiecināms* | *Nav attiecināms* | ***+ 887,0*** | ***+ 887,0*** | ***+ 1749,2*** |
| 2.1. valsts pamatbudžets | *Nav attiecināms* | *Nav attiecināms* | + 887,0 | + 887,0 | +1749,2 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | ***0*** | ***0*** | ***0*** | ***0*** | ***0*** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | ***0*** | ***0*** | ***0*** | *0* |
| 5. Precizēta finansiālā ietekme: | X | ***0*** | ***0*** | ***0*** | ***0*** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | \* Atbilstoši Saeimā š.g. 6.novembrī 2.lasījumā pieņemtajam likumprojektam „Par vidēja termiņa budžeta ietvaru 2014., 2015. un 2016.gadam” un likumprojektam „Par valsts budžetu 2014.gadam”, kā arī Finanšu ministrijas veiktajiem valsts sektorā nodarbināto mēnešalgu izlīdzināšanai nepieciešamā finansējuma aprēķiniem, Aizsardzības ministrijai 2014. un 2015.gadā zemāko mēnešalgu paaugstināšanai civilpersonām un mēnešalgu izlīdzināšanai karavīriem/ zemessargiem piešķirti 886 964 *euro* ik gadu (t.sk. 2014.gadā 4913 karavīriem un 264 zemessargiem – provizoriski 767 790 *euro*, 2015.gadā 4913 karavīriem un 274 zemessargiem – provizoriski 769 274 *euro*), savukārt 2016.gadā – 1 749 183 *euro*.Savukārt informācija par projektā paredzēto karavīru mēnešalgu palielinājumu un izmaiņām piemaksu par dalību starptautiskajās operācijās un speciālo piemaksu apmēros atspoguļota anotācijas pielikumos. |
| 7. |  Cita informācija | Projekta izpildi Aizsardzības ministrija 2014. un turpmākajos gados nodrošinās atbilstoši piešķirtajiem budžeta līdzekļiem, t.sk. atbilstoši Saeimā š.g. 6.novembrī 2.lasījumā pieņemtajā likumprojektā „Par vidēja termiņa budžeta ietvaru 2014., 2015. un 2016.gadam” iekļautajam papildu finansējumam mēnešalgu izlīdzināšanai, kā arī no sociālās apdrošināšanas obligāto iemaksu likmes darba devējam (no 24,09% uz 23,59%) samazināšanas ietaupītajiem līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Būs nepieciešams izdot Ministru kabineta rīkojumu „Par koeficienta noteikšanu piemaksas aprēķināšanai karavīriem, kuri piedalās starptautiskās miera nodrošināšanas operācijās” un atzīt par spēku zaudējušu Ministru kabineta 2011. gada 25.maija rīkojumu Nr.213 „Par koeficienta noteikšanu piemaksas aprēķināšanai karavīriem, kuri piedalās starptautiskajā miera nodrošināšanas operācijās” (Latvijas Vēstnesis, 2011, 82.nr.). Par Ministru kabineta rīkojuma izstrādi atbildīgā institūcija – Aizsardzības ministrija.Projekts paredz atcelt Ministru kabineta 2013.gada 29.oktobra noteikumus Nr.1200 „Noteikumi par karavīru mēnešalgas un speciālo piemaksu noteikšanas kārtību un to apmēru” (Latvijas Vēstnesis, 2013, 215.nr.). |
| 2. | Cita informācija | Nav |

*Anotācijas V, VI, VII sadaļa - projekts šīs jomas neskar.*

Aizsardzības ministrs A.Pabriks

Vīza: valsts sekretārs J.Sārts

27.11.2013 15:21

1092

I.Jursiņa-Videmane

e-pasta adrese: ineta.jursina@mod.gov.lv

tālr.: 67335162

fakss: 67212307